text: মিলার্ড মিচেল (; জন্ম: ১৪ আগস্ট ১৯০৩ - ১৩ অক্টোবর ১৯৫৩) ছিলেন একজন মার্কিন অভিনেতা। তিনি চরিত্রাভিনেতা হিসেবে ৩০টির মত চলচ্চিত্রে এবং ২টি টেলিভিশন নাটকে অভিনয় করেছেন। মাই সিক্স কনভিক্টস (১৯৫২) চলচ্চিত্রে অভিনয়ের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তার অভিনীত অন্যান্য উল্লেখযোগ্য চলচ্চিত্রসমূহ হল আ ফরেন অ্যাফেয়ার (১৯৪৮), টুয়েলভ ওক্লক হাই (১৯৪৯) এবং সঙ্গীতধর্মী হাস্যরসাত্মক সিঙিন ইন দ্য রেইন (১৯৫২)।
  
  জীবনী
  মিচেল ১৯০৩ সালের ১৪ই আগস্ট কিউবার হাভানায় জন্মগ্রহণ করেন।
  
  ১৯২৫ সালে দ্য হলি টেরর দিয়ে তার মঞ্চনাটকে অভিষেক হয়। ১৯৩১ থেকে ১৯৩৬ সালের মধ্যে তিনি আটটি চলচ্চিত্রে অভিনয় করেন। ছয় বছরের বিরতির পর তিনি পুনরায় চলচ্চিত্রে ফিরে আসেন। ১৯৪২ থেকে ১৯৫৩ সালে মধ্যে তিনি সফল চরিত্রাভিনেতা হিসেবে কাজ করে যান।
  
  থাম্ব|ডান|200px|দ্য নেকড স্পার ছবিতে মিচেল।
  
  মিচেল ব্রডওয়েতেও অভিনয় করেন। তিনি দ্য গ্রেট ক্যাম্পেইন (১৯৪৭) মঞ্চনাটকে শ্রেষ্ঠাংশে অভিনয় করেন।
  
  মিচেল ফুসফুসের ক্যান্সারে আক্রান্ত হয়ে ১৯৫৩ সালের ১৩ই অক্টোবর পঞ্চাশ বছর বয়সে সান্তা মনিকার সেন্ট জন্‌স হাসপাতালে মৃত্যুবরণ করেন। তার মরদেহ কালভার সিটির হলিক্রস সেমেটারিতে সমাহিত করা হয়।
  
  চলচ্চিত্রের তালিকা
  
  তথ্যসূত্র
  
  বহিঃসংযোগ
  
   
   
   
   
  
  বিষয়শ্রেণী:১৯০৩-এ জন্ম
  বিষয়শ্রেণী:১৯৫৩-এ মৃত্যু
  বিষয়শ্রেণী:২০শ শতাব্দীর মার্কিন অভিনেতা
  বিষয়শ্রেণী:ফুসফুসের ক্যান্সারে মৃত্যু
  বিষয়শ্রেণী:মার্কিন চলচ্চিত্র অভিনেতা
  বিষয়শ্রেণী:মার্কিন টেলিভিশন অভিনেতা
  বিষয়শ্রেণী:মার্কিন মঞ্চ অভিনেতা
  বিষয়শ্রেণী:হাভানার অভিনেতা
  বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
title: মিলার্ড মিচেল